Košický obchvat

Košický obchvat (resp. juhovýchodný diaľničný obchvat Košíc) je diaľnica, ktorá po vybudovaní bude tvoriť časti diaľnic a rýchlostných ciest D1, R2, R4 a zároveň Košický vonkajší obchvat. Obchvat je vo výstavbe od novembra roka 2016. Úsek bude dlhý cca 37 km a obsahovať bude 38 mostov.

Košický diaľničný obchvat sa skladá z 3 častí: 
1. časť: Budimír-Bidovce (15,46 km) – dokončená
2. časť: Košice, Šaca-Košické Oľšany, II. etapa (14,2 km) – dokončená
3. časť: Košice, Šaca-Košické Oľšany, I. etapa (6,8 km) – v príprave

 Budimír-Bidovce 
Zmluva na výstavbu tohto úseku diaľnice NDS podpísala 25. augusta 2016. Prvé práce na obchvate sa začali 11. novembra 2016 a poklepanie základného kameňa sa uskutočnilo 24. novembra 2016. Budovala ho stavebná spoločnosť so sídlom vo Švédsku - Skanska SK za 197,44 miliónov €, ktorá ponúkla cenu o skoro 12 mil. € nižšiu ako bola predpokladaná hodnota zákazky podľa štátnej expertízy. V tejto časti sa postavilo 23 mostov. Najväčším mostom v tejto časti je 560 metrov dlhý most ponad rieku Torysu. Úsek bol slávnostne otvorený 16. decembra 2019.

 Košice, Šaca-Košické Oľšany 
2. časť obchvatu Šaca – Košické Oľšany sa mala začať stavať niekedy v polovici septembra 2018, predpokladaná cena bola 240 mil. €. Súťaž na výstavbu tohto úseku sa mala vyhlásiť NDS v roku 2017 a obsahovať mala 15 mostov. Tento úsek bol aj na konci roka 2020, stále v súťaži a výstavba nebola zahájená. Na úseku prebieha verejné obstarávanie, plánované začatie výstavby bolo v roku 2022, a výstavba by mala celkovo trvať 3 roky. V decembri 2021 Úrad pre verejné obstarávanie (ÚVO) zrušil súťaž na tento úsek. Minister dopravy Andrej Doležal potvrdil, že dôvodom zrušenia po kontrole ÚVO, boli dve chýbajúce slová: "alebo ekvivalent". Ministerstvo dopravy sa voči tomuto rozhodnutiu odvolalo. V marci 2022 bolo rozhodnuté o začatí výstavby tohto úseku. Dokončený mal byť najneskôr do roku 2025. 2. úsek tejto časti sa spočiatku financoval zo štátneho rozpočtu. Dôvodom bolo pozastavenie preplácania projektov z Operačného programu Integrovaná infraštruktúra. Výstavba 2. úseku sa začala 25. apríla 2022 poklepaním základného kameňa. Úsek bol otvorený 24. septembra 2025.

1. úsek tejto časti (v dĺžke 6,80 km) je v procese vydávania stavebného povolenia.

 Referencie 

Kategória:Doprava v Košiciach
Kategória:Stavby v Košiciach
Kategória:Diaľnica D1 (Slovensko)